**ПРАВИЛНИК**

**ЗА ИЗМЕНЕНИЕ И ДОПЪЛНЕНИЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „ОРГАНИЗАЦИЯ И КОНТРОЛ НА ТРАНСПОРТА“, ПРИЕТ С РЕШЕНИЕ №406, ВЗЕТО С ПРОТОКОЛ №19 ОТ 25.10.2006Г. НА ОБЩИНСКИ СЪВЕТ ПЛОВДИВ, ПОСЛЕДНО ИЗМЕНЕН И ДОПЪЛНЕН**

**С РОС №319/02.08.2018Г.**

**ВНОСИТЕЛ: РОЗАЛИН ПЕТКОВ - ЗАМ. КМЕТ ОИЗЕУО НА ОБЩИНА ПЛОВДИВ**

 ***Проект***

 Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: pno@plovdiv.bg или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ОРГАНИЗАЦИЯ И КОНТРОЛ НА ТРАНСПОРТА ”.**

**1. Причините, които налагат приемането на Правилника за изменение и допълнение на Правилник за устройството и дейността на ОП „Организация и контрол на транспорта“.**

Поради настъпилите изменения в активите на ОП „Организация и контрол на транспорта“ през 2018г. е необходимо да бъде актуализиран описът на предоставеното за управление имущество по Приложение №2 към Правилника.

В тази връзка, предприятието е представило ново **Приложение №2** към Правилника към 31.12.2018г,. в изпълнение на разпоредбите на чл.3, ал.9 и ал. 11 от Раздел ІІ,§2 от Раздел VІІ от Наредбата за създаване, управление и дейността на общинските предприятия по гл.VІ от ЗОС.

В описа на имуществото по групи сметки към 31.12.2018г. са настъпили следните промени:

1. *Новозакупени ДМА и НДА*: Сметка 2041 „Компютри и хардуерно оборудване“ – 14 бр. компютърни конфигурации на обща стойност 13 430,40 лв.; 2049 „Други машини и съоръжения“ – закупен е 1 бр. генератор GPS на стойност 34 740 лв.; сметка 2051 „Леки автомобили“ – закупен 1 бр. лек автомобил на стойност 9 999,60 лв.; сметка 2059 „Други транспортни средства“ – закупени са 1 бр. лекотоварен автомобил и 3 бр. леки автомобили на обща стойност 29 997,60 лв.; с/ка 2101 „Програмни продукти“ – закупени са програмни продукти – 3 вида /ОМЕКС - хонорари; модул към GPS – доработка и Е-СФУК/ на обща стойност 17 100,53 лв.; с/ка 2202 „Инфраструктурни обекти“ – изграждане на 4 бр. заслони на спирки; монтиране на 3бр. контролери на светофарни уредби и закупуване на система за видеонаблюдение – на обща стойност 298 902 лв.
2. *Предоставени за управление активи*: на основание Заповед №17 ОА 2405/29.09.2017г. на Кмета на Община Пловдив и АОС № 3369/21.02.2018г. за предоставяне на имот - административна сграда на бул. „6-ти септември“ №274 за управление на ОП „Организация и контрол на транспорта“; писмо на директор дирекция „Счетоводство“ с изх. №18ОПР 570/03.07.2018г. на Община Пловдив за отразяване на предоставения имот по баланса на предприятието, а именно балансова стойност в размер на 1 937 628,87лв.

С оглед на гореизложеното възниква необходимост да се извърши промяна в Правилника за устройството и дейността на ОП „Организация и контрол на транспорта“.

При изработването на проекта на Правилник за изменение и допълнение на Правилник за устройството и дейността на ОП „Организация и контрол на транспорта“ са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – необходимо е приемането на Правилник за изменение и допълнение на Правилник за устройството и дейността на ОП „Организация и контрол на транспорта“ с оглед актуализиране на Приложение №2 към Правилника.

**Принципът на обоснованост** – промяната в текстовете на Правилник за устройството и дейността на ОП „Организация и контрол на транспорта“ се обосновава с разпоредбите на чл.3, ал.9 и ал. 11 от Раздел ІІ, §2 от Раздел VІІ от Наредбата за създаване, управление и дейността на общинските предприятия по Гл.VІ от ЗОС, които предвиждат промени в описа на предоставеното за управление имущество при наличие на обективни обстоятелства, какъвто е настоящият случай.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет Пловдив са взети предвид направените предложения и изготвените становища.

**Принципът на субсидиарност, пропорционалност и стабилност** – предложените изменения в Правилника за устройството и дейността на ОП „Организация и контрол на транспорта“ са в съответствие с нормативните актове от по-висока степен.

При изработване на проекта на Правилника за изменение и допълнение на Правилник за устройството и дейността на ОП „Организация и контрол на транспорта“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на предлаганата промяна в описа на предоставеното за управление имущество на предприятието.

**2. Цел на изменението и допълнението на Правилник за изменение и допълнение на Правилника за устройството и дейността на ОП „Организация и контрол на транспорта“.**

Целта на приемането на настоящите промени е да се внесат промени в Приложение №2 към Правилник за устройството и дейността на ОП „Организация и контрол на транспорта“, с оглед коректно отразяване на наличните ДМА в Приложение №2 „Опис на предоставеното за управление имущество към 31.12.2018г.“ в съответствие със записаните в счетоводните регистри.

**3. Финансови средства, необходими за прилагането на Правилника**

За прилагане на измененията в Правилника за устройството и дейността на ОП „Организация и контрол на транспорта“ не е необходимо разходването на бюджетни средства.

**4. Очаквани резултати**

Очакваните резултати са: обективно регистриране и счетоводно отчитане на материалните активи, предоставените за управление на ОП „Организация и контрол на транспорта“.

**5. Анализ за съответствие с правото на Европейския съюз**

*Предлаганото приемане на Правилник за изменение и допълнение на Правилника за устройството и дейността на ОП „Организация и контрол на транспорта“ е в съответствие с нормативните актове от по-висока степен, както и с това на европейското законодателство.*

Приемането на Правилник за изменение и допълнение на Правилника за устройството и дейността на ОП „Организация и контрол на транспорта“е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закон за нормативните актове и други приложими законови разпоредби, *поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.*

В изпълнение на изискванията на Закона за нормативните актове е извършена предварителна оценка на въздействието на проекта на подзаконовия нормативен акт.

Проектът на подзаконовия нормативен акт е публикуван на официалната страница на община Пловдив на **26.03.2019г**.

 Към публикувания проект е прикачена и предварителната оценка на въздействие на проекта на Правилник за изменение и допълнение на Правилника за устройството и дейността на ОП „Организация и контрол на транспорта“.

В рамките на законовия 30 дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Организация и контрол на транспорта“ ще се публикуват на интернет страницата на община Пловдив и ще бъдат взети в предвид при внасяне на проекта за решение пред Общински съвет Пловдив.

 **Правни основания:** чл. 21, ал. 1, т.6, т. 23 и ал. 2 от ЗМСМА, във връзка с чл.52, ал.3 и ал.4 от Закон за общинската собственост, във връзка с чл. 11, ал. 3 и чл. 15, ал. 1 от ЗНА при спазване изискванията на чл. 19, чл. 20, чл. 26 и чл. 28 от ЗНА и чл. 75, чл.76, чл.77 и чл.79 от АПК, във връзка с чл.3, ал.8 и ал.9 от Раздел ІІ, §2 от Раздел VІІ от “Наредба за създаване, управление и контрол върху дейността на общинските предприятия”, приета с Решение №456, взето с протокол №20 от 29.11.2018г. на Общински съвет Пловдив, във връзка с чл.17 и чл.25, ал.2 от Правилник за устройството и дейността на ОП „Организация и контрол на транспорта“.

**ПРОЕКТ ЗА РЕШЕНИЕ:**

**I.** Приема Правилник за изменение и допълнение на Правилник за устройството и дейността на ОП „Организация и контрол на транспорта“, приет с Решение №406, взето с протокол №19 от 25.10.2006г. на Общински съвет Пловдив, последно изменен и допълнен с РОС №319/02.08.2018г., както следва:

**§ 1.** Отменя Приложение №2към действащия Правилник за устройството и дейността на ОП „Организация и контрол на транспорта” и приема актуализирано **Приложение №2** “Опис на предоставеното за управление имущество към 31.12.2018г.”***,*** което става неразделна част от същия.

**Приложения:**

1. Ново **Приложение №2** към Правилника за устройството и дейността на ОП „Организация и контрол на транспорта“, неразделна част от Правилника и от настоящото решение.
2. Предварителна оценка на въздействието;